Vyhodnotenie medzirezortného pripomienkového konania

Návrh zákona, ktorým sa mení a dopĺňa zákon č. 462/2007 Z. z. o organizácii pracovného času v doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. v znení neskorších predpisov 

Spôsob pripomienkového konania	 	
Počet vznesených pripomienok, z toho zásadných	18  / 0 	
Počet vyhodnotených pripomienok	18 	
		
Počet akceptovaných pripomienok, z toho zásadných	9  / 0 	
Počet čiastočne akceptovaných pripomienok, z toho zásadných	2  / 0 	
Počet neakceptovaných pripomienok, z toho zásadných	7  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	 	 	x 	 	
2 .	Ministerstvo vnútra Slovenskej republiky 	 	 	x 	 	
3 .	Ministerstvo financií Slovenskej republiky 	2 (2o,0z) 	 	 	 	
4 .	Ministerstvo kultúry Slovenskej republiky 	 	 	x 	 	
5 .	Ministerstvo hospodárstva Slovenskej republiky 	 	 	x 	 	
6 .	Ministerstvo dopravy, výstavby a regionálneho rozvoja Slovenskej republiky 	 	 	 	x 	
7 .	Ministerstvo pôdohospodárstva a rozvoja vidieka Slovenskej republiky 	 	 	x 	 	
8 .	Ministerstvo obrany Slovenskej republiky 	2 (2o,0z) 	 	 	 	
9 .	Ministerstvo zahraničných vecí a európskych záležitostí Slovenskej republiky 	1 (1o,0z) 	 	 	 	
10 .	Ministerstvo práce, sociálnych vecí a rodiny Slovenskej republiky 	7 (7o,0z) 	 	 	 	
11 .	Ministerstvo životného prostredia Slovenskej republiky  	 	 	x 	 	
12 .	Ministerstvo školstva, vedy, výskumu a športu Slovenskej republiky 	1 (1o,0z) 	 	 	 	
13 .	Ministerstvo zdravotníctva Slovenskej republiky 	 	 	x 	 	
14 .	Úrad vlády Slovenskej republiky 	 	 	x 	 	
15 .	Protimonopolný úrad Slovenskej republiky 	 	 	x 	 	
16 .	Štatistický úrad Slovenskej republiky 	1 (1o,0z) 	 	 	 	
17 .	Úrad geodézie, kartografie a katastra Slovenskej republiky 	 	 	x 	 	
18 .	Úrad jadrového dozoru Slovenskej republiky 	 	 	x 	 	
19 .	Úrad pre normalizáciu, metrológiu a skúšobníctvo Slovenskej republiky 	1 (1o,0z) 	 	 	 	
20 .	Úrad pre verejné obstarávanie 	 	 	x 	 	
21 .	Úrad priemyselného vlastníctva Slovenskej republiky 	 	 	x 	 	
22 .	Správa štátnych hmotných rezerv Slovenskej republiky 	 	 	x 	 	
23 .	Národný bezpečnostný úrad 	 	 	x 	 	
24 .	Národná banka Slovenska 	1 (1o,0z) 	 	 	 	
25 .	Odbor aproximácie práva sekcie vládnej legislatívy Úradu vlády SR 	1 (1o,0z) 	 	 	 	
26 .	Najvyšší kontrolný úrad Slovenskej republiky 	 	 	x 	 	
27 .	Najvyšší súd Slovenskej republiky 	 	 	x 	 	
28 .	Generálna prokuratúra Slovenskej republiky 	 	 	x 	 	
29 .	Konfederácia odborových zväzov Slovenskej republiky 	1 (1o,0z) 	 	 	 	
30 .	Asociácia zamestnávateľských zväzov a združení Slovenskej republiky 	 	 	x 	 	
31 .	Republiková únia zamestnávateľov 	 	 	 	x 	
32 .	Odbor zmeny klímy 	 	 	 	x 	
	SPOLU	18 (18o,0z) 	0 (0o,0z) 	19 	3 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MF SR 	Všeobecne 
Beriem na vedomie, že návrh nemá vplyv na rozpočet verejnej správy. 	O 	A 	 	
MF SR 	Všeobecne 
Návrh je potrebné zosúladiť s prílohou č. 5 Legislatívnych pravidiel vlády SR [napr. názov právneho predpisu zosúladiť s bodom 17 tejto prílohy, čl. I bod 6 zosúladiť s bodom 41 písm. c) tejto prílohy]. 	O 	A 	 	
MO SR 	K Čl. I bodu 6 
V transpozičnej prílohe odporúčame uvádzať smernice v chronologickom poradí podľa dátumu ich prijatia. Navrhovanú smernicu odporúčame uviesť ako nový tretí bod prílohy č. 5. 	O 	A 	 	
MO SR 	K tabuľke zhody 
V stĺpci 5 odporúčame uviesť správne novelizačné body návrhu zákona a v stĺpci 6 odporúčame uviesť aktuálny text návrhu zákona. 	O 	A 	 	
MZVaEZ SR 	K Doložke zlučiteľnosti právneho predpisu s právom EÚ 
Odporúčame: 
Do bodu 3 doložky doplniť, že problematika právneho predpisu je upravená v čl. 31 Charty základných práv EÚ. 
Bod 4 písm. a) upraviť, nakoľko lehota na prebratie smernice 2003/88/ES je najneskôr do 2. augusta 2004. 
Do bodu 4 písm. d) doplniť zákon č. 551/2003 Z. z. z 31. októbra 2003, ktorým sa mení a dopĺňa zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov a o zmene a doplnení niektorých zákonov. 	O 	ČA 	Doložka zlučiteľnosti právneho predpisu s právom Európskej únie bola upravená. 	
MPSVR SR 	Všeobecná pripomienka k bodom 2, 3 a 5 
Odporúčame ponechať pôvodné znenie § 17 a nedopĺňať § 18 o odsek 3 zákona 
č. 462/2007 Z. z. o organizácii pracovného času v doprave a o zmene a doplnení zákona 
č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona 
č. 309/2007 Z. z. v znení neskorších predpisov. 
Podotýkame, že nemáme pripomienky k tomu, aby boli v pôvodnom texte v § 17 ods. 8 slová „Letecký úrad Slovenskej republiky“ nahradené slovami „Dopravný úrad“. 

Odôvodnenie: Súčasné znenie uvedených ustanovení je v súlade s čl. 8 smernice Európskeho parlamentu a Rady 2003/88/ES zo 4. novembra 2003 o niektorých aspektoch organizácie pracovného času. Podľa tohto článku smernice upravujúceho dĺžku nočnej práce, členské štáty prijmú nevyhnutné opatrenia zabezpečujúce, že: 
a) normálny pracovný čas pre pracovníkov v noci nepresiahne v priemere osem hodín 
v každom období 24 hodín; 
b) pracovníci v noci, ktorých práca je spojená s osobitnými rizikami alebo ťažkou fyzickou alebo duševnou námahou, nepracujú viac ako osem hodín v ktorejkoľvek dobe 24 hodín, počas ktorej vykonávajú nočnú prácu. 
Na účely bodu b), práca spojená s osobitnými rizikami alebo ťažkou fyzickou alebo duševnou námahou je definovaná vnútroštátnymi právnymi predpismi a/alebo praxou 
alebo kolektívnymi zmluvami alebo dohodami uzavretými medzi sociálnymi partnermi, pričom sa vezmú do úvahy osobitné účinky a riziká nočnej práce. 

 	O 	N 	Zmena § 17 je v súlade s čl. 17 ods. 2 a 3 smernice Európskeho parlamentu a Rady 2003/88/ES o niektorých aspektoch organizácie pracovného času, ktorý pripúšťa a upravuje odchýlky aj od ustanovení čl. 8 smernice Európskeho parlamentu a Rady 2003/88/ES. 
Zmenu schválil Dopravný úrad, ktorý sleduje a vyhodnocuje úroveň kvality a bezpečnosť poskytovania leteckých navigačných služieb. 
Doplnenie § 18 je iba systematickou úpravou - premiestnenie doteraz platného ustanovenia z § 17 ods. 8 do § 18. 
Pripomienka bola prerokovaná telefonicky dňa 06. 06. 2014 so zástupcami sekcie práce Ministerstva práce, sociálnych vecí a rodiny Slovenskej republiky. 	
MPSVR SR 	K § 1 ods. 1 
Odporúčame nad rámec predkladaného návrhu v § 1 ods. 1 zákona za písmeno a) vložiť nové písmeno b), ktoré znie: 
„b) povinnosti zamestnávateľa (dopravného podniku),“. 
Doterajšie písmená b) a c) sa označujú ako písmená c) a d). 
Odôvodnenie: V znení zákona č. 462/2007 Z. z. o organizácii pracovného času v doprave 
a o zmene a doplnení zákona č. 125/2006 Z. z. o inšpekcii práce a o zmene 
a doplnení zákona č. 82/2005 Z. z. o nelegálnej práci a nelegálnom zamestnávaní a o zmene 
a doplnení niektorých zákonov v znení zákona č. 309/2007 Z. z. v znení neskorších predpisov nie sú uvedené povinnosti zamestnávateľov vyplývajúce im z predpisov na zaistenie sociálnej legislatívy. V § 9 ods. 3 uvedeného zákona sú uvedené iba niektoré povinnosti zamestnávateľov. Tieto povinnosti nie sú úplné, je potrebné ich rozšíriť a zároveň ich dať aj do predmetu úpravy zákona. 
 	O 	N 	Rozsah odporúčajúcich pripomienok Ministerstva práce, sociálnych vecí a rodiny Slovenskej republiky nad rámec zákona by vyvolal potrebu nového prerokovania zákona v medzirezortnom pripomienkovom konaní a osobitné rokovania so sociálnymi partnermi. Pripomienky berieme na vedomie ako podnet na spracovanie do prípadnej ďalšej novelizácie zákona č. 462/2007 Z. z. 	
MPSVR SR 	K § 9 
Odporúčame nad rámec predkladaného návrhu v § 9 vypustiť odsek 3 a doterajší odsek 4 označiť ako odsek 3. 
Zároveň odporúčame za § 9 vložiť nový § 9a, ktorý vrátane nadpisu znie: 
„§ 9a 
Povinnosti zamestnávateľa (dopravného podniku) 

(1) Zamestnávateľ (dopravný podnik) je povinný 
a) preukázateľne informovať mobilného zamestnanca o jeho právach a pracovných povinnostiach vyplývajúcich z tohto zákona, z osobitných predpisov,X) z vlastných interných predpisov, z kolektívnych zmlúv a z dohôd uzatvorených medzi zamestnávateľmi a zástupcami zamestnancov a o mieste a čase trvania dopravných činností, 
b) preukázateľne poučiť vodičov o povinnostiach týkajúcich sa času jazdy, času prestávky v práci alebo dôb odpočinku, 
c) preukázateľne oboznámiť vodiča s predpismi upravujúcimi používanie záznamového zariadenia, záznamových listov alebo papierových kotúčov do záznamového zariadenia, 
d) preukázateľne poučiť vodiča o správnom používaní karty vodiča, 
e) vykonávať pravidelné kontroly vodičov ktorých zamestnáva, a vodičov, ktorí pre neho vykonávajú dopravné činnosti na základe iného právneho vzťahuY) s cieľom zabezpečiť dodržiavanie pravidiel o čase jazdy, čase prestávky v práci alebo dôb denného alebo týždenného odpočinku v rámci plnenia povinnosti dopravného podniku, a to aj na území iného členského štátu a vykonanie kontrol evidovať, 
f) vydať alebo iným spôsobom zabezpečiť vodičovi dostatočný počet záznamových listov alebo papierových kotúčov do záznamového zariadenia, ktoré má typové schválenie ES, 
g) v prípade potreby vydať vodičovi pred začatím prepravy „Potvrdenie o činnosti“ podľa osobitného predpisu,Z) 
h) zabezpečiť skopírovanie všetkých údajov podľa osobitného predpisu vrátane údajov o čase jazdy, čase prestávky v práci alebo dôb odpočinku vodiča prostredníctvom podnikovej karty zo záznamového zariadenia vo vozidle najmenej raz za 90 dní a z karty vodiča najmenej raz za 28 kalendárnych dní, 
i) skopírované údaje zo záznamových zariadení a z kariet vodičov a použité záznamové listy archivovať najmenej 24 mesiacov odo dňa ich skopírovania a použitia, 
j) prevziať skopírované údaje zo záznamového zariadenia alebo certifikát o nemožnosti skopírovať údaje zo záznamového zariadenia, 
k) zaznamenávať pracovný čas, prácu nadčas a čas pracovnej pohotovosti mobilných zamestnancov a uchovávať záznamy v čitateľnej podobe najmenej 24 mesiacov 
po uplynutí obdobia, na ktoré sa vzťahujú, 
l) poskytnúť mobilnému zamestnancovi v cestnej doprave alebo v leteckej doprave 
na požiadanie písomné údaje o odpracovanom čase, čase jazdy alebo čase letu a o čase pracovnej pohotovosti a kópie záznamových listov, výtlačkov zo záznamového zariadenia a údajov skopírovaných z karty vodiča (kópie záznamov o odpracovaných hodinách, o hodinách práce nadčas a o hodinách pracovnej pohotovosti), 
m) vyžadovať od mobilných zamestnancov v cestnej doprave alebo v leteckej doprave kópie záznamov o odpracovanom čase, čase jazdy alebo čase letu a o čase pracovnej pohotovosti u iného zamestnávateľa, 
n) vypracovať cestovný poriadok a rozpis služieb vodičov pravidelnej vnútroštátnej osobnej dopravy a pravidelnej medzinárodnej osobnej dopravy, ktorej koncové stanice sú umiestnené vo vzdialenosti do 50 km vzdušnou čiarou od štátnej hranice medzi dvomi členskými štátmi a ktorej dĺžka nepresahuje 100 km, s uvedením mena a priezviska vodiča, sídla dopravného podniku a vopred určenými časmi jazdy, prestávok v práci, pracovnej pohotovosti a inej práce vodiča, 
o) vydať vodičovi pred jazdou kópiu cestovného poriadku alebo výpis z rozpisu služieb, 
p) prevádzkovať iba vozidlo vybavené záznamovým zariadením, ktoré má vydané typové schválenie ES a na ktorom sa vykonala periodická prehliadka, 
q) prevádzkovať iba vozidlo s funkčným a nepoškodeným záznamovým zariadením. 

(2) Zamestnávateľovi (dopravnému podniku) je zakázané 
a) organizovať prácu vodičov tak, že títo nie sú schopní dodržať pracovný čas, čas jazdy, 
čas pracovnej pohotovosti a čas prestávok v práci alebo časy denného alebo týždenného odpočinku alebo predpisy o používaní záznamového zariadenia, 
b) manipulovať so záznamovým zariadením, so záznamovými listami alebo s kartou vodiča 
za účelom falšovania, zatajovania alebo ničenia údajov alebo manipuluje so záznamovým zariadením za účelom jeho znefunkčnenia alebo poškodenia, 
c) znehodnocovať, ničiť, poškodzovať, zatajovať, falšovať alebo manipulovať skopírované údaje alebo umožniť odcudzenie alebo sfalšovanie skopírovaných údajov z kariet vodičov a zo záznamového zariadenia, 
d) poskytovať vodičovi motivačnú prémiu, príplatok k mzde alebo inú peňažnú 
alebo nepeňažnú výhodu za prejazdenú vzdialenosť alebo za prepravené množstvo tovaru alebo osôb, ak by sa tým ohrozila bezpečnosť cestnej premávky alebo motivovalo porušenie pravidiel pracovného času, času jazdy, času pracovnej pohotovosti a prestávok v práci 
alebo dôb denného alebo týždenného odpočinku zo strany vodiča, 
e) vykonávať prepravu bez udelenej výnimky podľa § 34 ods. 1 písm. f) alebo po uplynutí lehoty, na ktorú bola výnimka udelená, 
f) prevádzkovateľovi interoperabilnej cezhraničnej dopravy porušovať ustanovenia dohody v interoperabilnej cezhraničnej železničnej doprave. 

Poznámky pod čiarou k odkazom X až Z znejú: 
„X) Nariadenie Rady (EHS) č. 3821/85 z 20. decembra 1985 o záznamovom zariadení 
v cestnej doprave v platnom znení. 
Nariadenie Európskeho parlamentu a Rady (ES) č. 561/2006. 
Y) Napríklad Obchodný zákonník, Občiansky zákonník. 
Z) Rozhodnutie Komisie č. 2009/959/EÚ.“. 

Odôvodnenie: V zákone absentujú povinnosti zamestnávateľov. Čiastočne boli uvedené 
v § 9 ods. 3 pôvodného znenia zákona. Toto znenie však neobsahuje všetky povinnosti zamestnávateľov, tak ako sú uvedené v § 37 Správne delikty voči zamestnávateľom. Ustanovenie § 9 ods. 3 odporúčame vypustiť, pretože jeho obsah je zahrnutý v novo navrhovanom § 9a. 
Pri sankcionovaní zamestnávateľa dochádza často k situácii, keď zamestnávateľ požaduje preukázanie konkrétnej povinnosti v konkrétnom právnom predpise, za ktorú mal byť sankcionovaný. Pretože konkrétne uvedenie povinností nie je možné preukázať, sankcia 
za porušenie zákona nemôže byť efektívne uložená. Je nutné tieto povinnosti konkretizovať a uviesť v zákone. 

 	O 	N 	Rozsah odporúčajúcich pripomienok Ministerstva práce, sociálnych vecí a rodiny Slovenskej republiky nad rámec zákona by vyvolal potrebu nového prerokovania zákona v medzirezortnom pripomienkovom konaní a osobitné rokovania so sociálnymi partnermi. Pripomienky berieme na vedomie ako podnet na spracovanie do prípadnej ďalšej novelizácie zákona č. 462/2007 Z. z. 	
MPSVR SR 	K § 34 ods. 2 písm. b) 
Odporúčame nad rámec predkladaného návrhu v § 34 ods. 2 znenie písmena b) nahradiť znením: 
„b) pri cestnej kontrole, ak vodič nezaplatil pokutu uloženú pri kontrole, znemožniť vodičovi pokračovať v jazde odobratím dokladov potrebných pre vedenie vozidla až do doby uhradenia uloženej pokuty,“. 
Odôvodnenie: Zákonom č. 313/2011 Z. z., ktorým sa mení a dopĺňa zákon č. 8/2009 Z. z. 
o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, bol doplnený § 34 ods. 2 zákona č. 462/2007 Z. z. o organizácii pracovného času v doprave a o zmene a doplnení zákona č. 125/2006 Z. z. 
o inšpekcii práce a o zmene a doplnení zákona č. 82/2005 Z. z. o nelegálnej práci 
a nelegálnom zamestnávaní a o zmene a doplnení niektorých zákonov v znení zákona 
č. 309/2007 Z. z. v znení neskorších predpisov v tom zmysle, že inšpektor práce je oprávnený pri cestnej kontrole nariadiť vodičovi odstaviť vozidlo na prikázanom mieste, ak vodič nezaplatil pokutu uloženú pri kontrole. 
Uvedená zmena umožnila teoreticky inšpektorom práce nariadiť vodičovi odstaviť vozidlo 
na prikázanom mieste, ak ten nezaplatil pokutu uloženú pri kontrole, avšak prakticky 
je táto právomoc inšpektora práce takmer nevykonateľná. Pri odstavení vozidla 
na prikázanom mieste musí inšpektor práce spolupracovať s príslušníkom policajného zboru, ktorý však vo väčšine prípadov takúto formu spoluprácu odmietne. Dôvody sú rôzne: absencia predmetnej spolupráce v „Dohode o vykonávaní kontrol na pozemných komunikáciách“ podpísanej medzi Národným inšpektorátom práce a Ministerstvom vnútra Slovenskej republiky, nemožnosť sprevádzať vozidlo policajným vozidlom na prikázané miesto z jedného okresu do iného, nedostatok odstavných miest a pod. 
Medzi vodičmi sa táto nemožnosť aplikovania odstavenia vozidla v praxi rozšírila a odmietajú na pozemných komunikáciách uhradiť uložené pokuty napriek hrozbe odstavenia vozidla (najmä zahraniční vodiči). 
 	O 	N 	Rozsah odporúčajúcich pripomienok Ministerstva práce, sociálnych vecí a rodiny Slovenskej republiky nad rámec zákona by vyvolal potrebu nového prerokovania zákona v medzirezortnom pripomienkovom konaní a osobitné rokovania so sociálnymi partnermi. Pripomienky berieme na vedomie ako podnet na spracovanie do prípadnej ďalšej novelizácie zákona č. 462/2007 Z. z. 	
MPSVR SR 	K § 34 ods. 2  
Odporúčame nad rámec predkladaného návrhu § 34 odsek 2 doplniť písmenom d), ktoré znie: 
„d) pri cestnej kontrole alebo na pracovisku vodiča pri zistení, že vodič používa v záznamovom zariadení kartu iného vodiča, túto kartu odobrať XY) a bezodkladne odoslať krajskému úradu pre cestnú dopravu a pozemné komunikácie podľa príslušného sídla dopravného podniku, ktorý ďalej rieši priestupok v rámci svojich kompetencií.“. 
Poznámka pod čiarou k odkazu XY znie: 
„XY) Článok 14 ods. 4 písm. c) nariadenia Rady (EHS) č. 3821/85 z 20. decembra 1985 
o záznamovom zariadení v cestnej doprave (Mimoriadne vydanie Ú. V EÚ.5/zv. 4) 
v platnom znení.“. 
Odôvodnenie: V zákone absentuje oprávnenie inšpektora práce odobrať kartu vodiča, 
ak ju používa iný vodič ako jej vlastník ako absentuje aj následne jej odoslanie na príslušný krajský úrad pre cestnú dopravu a pozemné komunikácie. 
 	O 	N 	Rozsah odporúčajúcich pripomienok Ministerstva práce, sociálnych vecí a rodiny Slovenskej republiky nad rámec zákona by vyvolal potrebu nového prerokovania zákona v medzirezortnom pripomienkovom konaní a osobitné rokovania so sociálnymi partnermi. Pripomienky berieme na vedomie ako podnet na spracovanie do prípadnej ďalšej novelizácie zákona č. 462/2007 Z. z. 	
MPSVR SR 	K § 37 a 38 
Odporúčame nad rámec predkladaného návrhu v § 37 a 38 zmeniť sumy uvedené 
v slovenských korunách na sumy uvedené v eurách. 
Odôvodnenie: Pripomienka legislatívno – technická. 
 	O 	N 	Rozsah odporúčajúcich pripomienok Ministerstva práce, sociálnych vecí a rodiny Slovenskej republiky nad rámec zákona by vyvolal potrebu nového prerokovania zákona v medzirezortnom pripomienkovom konaní a osobitné rokovania so sociálnymi partnermi. Pripomienky berieme na vedomie ako podnet na spracovanie do prípadnej ďalšej novelizácie zákona č. 462/2007 Z. z. 	
MPSVR SR 	K § 38 ods. 4 
Odporúčame nad rámec predkladaného návrhu v § 38 znenie odseku 4 nahradiť znením: 
„(4) Za priestupky podľa odsekov 1 a 2 možno uložiť pokutu 
a) v blokovom konaní do 500 eur alebo 
b) v rozkaznom konaní do 1000 eur.“. 

Odôvodnenie: Výška pokút v blokovom konaní je výrazne nižšia v porovnaní so sankciami 
v iných štátoch Európskej únie. Pokuta do 165 eur za všetky zistené porušenia je pre vodičov nízka a tým pádom nie je primeraná a motivujúca k dodržaniu zákona. Pri porovnaní ukladaných sankcií v danej oblasti na Slovensku, v Maďarsku a Poľsku sú rozdiely niekoľkonásobné. 
Návrh zvýšiť pokuty za porušenia sociálnej legislatívy resp. vyrovnať rozdiely medzi jednotlivými členskými štátmi sa nachádza aj v „Uznesení Európskeho parlamentu z 18. mája 2010 o sankciách za závažné porušenia pravidiel v sociálnej oblasti, týkajúcich sa cestnej dopravy“, ktoré bolo uverejnené dňa 31. mája 2011 v Úradnom vestníku Európskej únie. 

Európsky parlament v predmetnom uznesení: 
? konštatuje, že sa sankcie za závažné porušenie pravidiel v sociálnej oblasti týkajúcich sa cestnej dopravy, ustanovené v právnych predpisoch členských štátov odlišujú, nielen pokiaľ ide o výšku pokuty, ale aj o typ a kategorizáciu sankcií; 
? zdôrazňuje, že účinný, vyrovnaný a odrádzajúci systém sankcií sa môže zakladať 
iba na jasných, transparentných a porovnateľných sankciách medzi členskými štátmi; 
a zároveň vyzýva členské štáty, aby hľadali legislatívne a praktické riešenia s cieľom znížiť čiastočne veľmi veľké rozdiely týkajúce sa typu a výšky sankcií. 

 	O 	N 	Rozsah odporúčajúcich pripomienok Ministerstva práce, sociálnych vecí a rodiny Slovenskej republiky nad rámec zákona by vyvolal potrebu nového prerokovania zákona v medzirezortnom pripomienkovom konaní a osobitné rokovania so sociálnymi partnermi. Pripomienky berieme na vedomie ako podnet na spracovanie do prípadnej ďalšej novelizácie zákona č. 462/2007 Z. z. 	
MŠVVaŠ SR 	Názov návrhu zákona 
V názve návrhu zákona odporúčame slovo ,,Zákon" písať veľkými písmenami. 
Odôvodnenie: Súlad s bodom 17 Prílohy č. 5 k Legislatívnym pravidlám vlády Slovenskej republiky v platnom znení. 
 	O 	A 	 	
ŠÚ SR 	Nad rámec vlastného materiálu 
Odporúčame § 41 a názov prílohy č. 5 zosúladiť s čl. 4 Legislatívnych pravidiel vlády SR. 
 	O 	A 	 	
ÚNMS SR 	k Čl. I bodu 4 
V Čl. 1 bode 4 navrhujeme uvádzať medzi číselným označením a symbolom % medzeru. 

Odôvodnenie: Ide o zásadu písania v súlade so STN ISO 80000-1 Veličiny a jednotky. Časť 1: Všeobecne. 	O 	A 	 	
NBS 	 
Z legislatívnotechnického hľadiska je však potrebné v čl. I šiestom bode v uvádzacej vete slová „bodom 7“ nahradiť slovami „siedmym bodom“. 	O 	A 	 	
OAP SVL ÚV SR 	Nad rámec návrhu zákona: 
V čl. I návrhu zákona v zákone č. 462/2007 Z. z. je potrebné v súlade s čl. 4 Legislatívnych pravidiel vlády SR upraviť znenie § 41 a názov prílohy č. 5, a to nasledovne: 
- § 41 znie: „Týmto zákonom sa preberajú právne záväzné akty Európskej únie uvedené v prílohe č. 5.“ 
- Názov prílohy č. 5 znie: „Zoznam preberaných právne záväzných aktov Európskej únie.“. 
 	O 	A 	 	
KOZ SR 	Stanovisko k návrhu zákona, ktorým sa mení a dopĺňa zákon č. 462/2007 Z. z. o organizácii pracovného času v doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálno 
Stanovisko KOZ SR : 
KOZ SR k predmetnému návrhu zákona má pripomienku :. 

K bodu 5 – ostatná pripomienka 

KOZ SR odporúča doplniť vetu „Vo svojom podaní zamestnávateľ doloží stanoviská zástupcov zamestnancov, ktoré vyjadrili pri prerokovaní.“ 

Odôvodnenie : Znenie odseku takto upresňuje náplň návrhu, ktorý podáva zamestnávateľ. 

 	O 	ČA 	Odporúčaná veta je zapracovaná do dôvodovej správy.